PATVIRTINTA

 Šakių rajono savivaldybės tarybos

 2025 m. balandžio d. sprendimu Nr. T-

**VIEŠOSIOS ĮSTAIGOS LEKĖČIŲ AMBULATORIJOS**

**2024 M. VEIKLOS ATASKAITA**

2025-03-13

Lekėčiai

# INFORMACIJA APIE ĮSTAIGOS VADOVĄ

 VšĮ Lekėčių ambulatorijos vadovas – vyriausioji gydytoja Ligita Armonavičienė, gimusi 1969 m. gegužės 29 d., nuo 2015 m. balandžio 1 d. Šakių rajono savivaldybės tarybos sprendimu Nr. T-81 vadovauja VšĮ Lekėčių ambulatorija.

 1987 – 1994 studijos Kauno medicinos akademijos Medicinos fakultete

 1998 – 2001 bendrosios praktikos gydytojo rezidentūra Kauno medicinos universitete.

Kvalifikacijos kėlimas:

Psichologinio smurto prevencija asmens sveikatos priežiūros įstaigose

Sveikatos priežiūros kokybės vadybos metodai.

<https://emokymai.stt.lt/> kursai „Sveikatos apsauga“

# ĮSTAIGOS TIKSLAI IR PAGRINDINĖS VEIKLOS KRYPTYS

 Viešoji įstaiga Lekėčių ambulatorija (toliau tekste - įstaiga) yra pelno nesiekiantis ribotos civilinės atsakomybės viešasis juridinis asmuo, kurio teisinė forma - viešoji įstaiga. Įstaigos steigėjas- Šakių rajono savivaldybė. Šakių rajono savivaldybės tarybos sprendimu Nr. 60, 1997 m. spalio 9 d. iš biudžetinės sveikatos priežiūros įstaigos buvo reorganizuota į pelno nesiekiančią savivaldybės viešąją pirminės asmens priežiūros įstaigą. 1997 m. spalio 20 d. Šakių rajono savivaldybės mero potvarkiu Nr. 322 įregistruoti viešosios įstaigos Lekėčių ambulatorijos įstatai, registravimo Nr. VŠ 97-5. Įstaigos identifikavimo kodas 190809675. Įstaigos buveinė -Kauno g. l5D-3, Lekėčiai, Šakių rajonas, interneto tinklalapio adresas [www.lekeciuambulatorija.lt](http://www.lekeciuambulatorija.lt), el. pašto adresas lekeciuamb@gmail.com , telefonai +370 345 47650, +370 610 31515. Įstaiga paskyrų socialiniuose tinklalapiuose neturi. Viešosios įstaigos Lekėčių ambulatorijos įstatai įregistruoti Šakių savivaldybėje 2009 m. rugsėjo 24 d., Šakių rajono savivaldybės taryba 2020 m. gruodžio 22 d. sprendimu Nr.T-413 patvirtino naujus VšĮ Lekėčių ambulatorija įstatus. Viešosios įstaigos Lekėčių ambulatorijos dalininkai finansinių metų pradžioje ir pabaigoje nesikeitė.

 Pagal Sveikatos priežiūros Įstaigų įstatymo klasifikaciją įstaiga yra Lietuvos nacionalinės sveikatos sistemos dalis, Šakių rajono savivaldybės Viešoji sveikatos priežiūros įstaiga, teikianti ambulatorines pirminės sveikatos priežiūros paslaugas bei užtikrinanti šių paslaugų prieinamumą, tinkamumą bei kokybę Lekėčių seniūnijos gyventojams. Įstaiga finansuojama iš privalomojo sveikatos draudimo fondo lėšų, steigėjo skirtų lėšų, valstybės ir savivaldybių biudžetų tikslinių asignavimų, valstybės ir savivaldybių sveikatos fondų lėšų, valstybės investicinių programų lėšų, Lietuvos ir užsienio fondų asignavimų, skolintų lėšų, lėšų, gaunamų kaip labdara, parama, dovana, taip pat gautų pagal testamentą, nebiudžetinių lėšų už mokamų paslaugų teikimą, kitų teisėtai įgytų lėšų. 2024 metais įstaiga prisijungė prie Sveikatos centro Šakių rajono savivaldybėje.

 Viešosios įstaigos dalininkai yra Šakių rajono savivaldybės taryba, dalininkų įnašų vertė 2015-12-31 buvo 1099 Eur, per finansinius metus įnašų vertė nesikeitė.

 Įstaigos vizija – moderni, efektyviai administruojama, materialiai ir funkciškai aprūpinta, teikianti kokybiškas ambulatorines asmens sveikatos priežiūros paslaugas įstaiga, patraukli pacientams ir darbuotojams, gerinanti teikiamų paslaugų kokybę bendradarbiaudama su kitomis asmens sveikatos priežiūros įstaigomis ir steigėju.

 Įstaigos misija – teikti kokybiškas – saugias, veiksmingas, prieinamas, į pacientą orientuotas, licencijuotas – ambulatorines asmens sveikatos priežiūros paslaugas.

 Įstaigos vertybės – profesionalumas, pagarba, saugumas, novatoriškumas.

# INFORMACIJA APIE TIKSLŲ ĮGYVENDIMĄ

* 1. **ĮSTAIGOS PRAĖJUSIŲ METŲ VEIKLOS REZULTATAS**

 VšĮ Lekėčių ambulatorija 2024 m. dirbo pelningai - pelnas 1926 Eur. Visos įstaigos pajamos gautos iš pagrindinės veiklos 2024 m. – 178349 Eur :

 - finansavimo pajamos 5539 Eur

 - už pirminės asmens sveikatos priežiūros paslaugas 160100 Eur

 - odontologinės priežiūros medžiagas 4192 Eur

 - mokamas paslaugas ( profilaktinės pat., mokami skiepai ir kt.) 8518 Eur

Kauno teritorinės ligonių kasos įsiskolinimas 2024 metų pabaigoje – 13992 Eur.

 Įstaigos sąnaudos 2024 metais sudarė – 176423 Eur.

Didžiausia sąnaudų dalis tenka darbo užmokesčiui ir socialiniam draudimui – 140189 Eur.

Komunalinių paslaugų ir ryšių sąnaudas sudarė 6905 Eur, iš jų:

 - 4992 Eur šildymo ir elektros sąnaudos

 - 546 Eur vandentiekio ir kanalizacijos sąnaudos

 - 817 Eur ryšių paslaugų sąnaudos ir informacinių technologijų diegimo ir palaikymo sąnaudos

 - 550 Eur medicininių ir buitinių atliekų tvarkymo sąnaudos

Kitų paslaugų sąnaudos sudarė 12478 Eur, iš jų:

 - 12069 Eur laboratorinių tyrimų paslaugų sąnaudos

 - 409 Eur kitų sveikatos priežiūros įstaigų konsultacijos

Kitos pagrindinės veiklos kitos sąnaudos sudarė 3374 Eur, iš jų:

 - 762 Eur išlaidos kanceliarinėms prekėms ir medicininiams blankams

 - 196 Eur turto draudimo sąnaudos

 - 497 Eur išlaidos higienos ir dezinfekcinėms reikmėms ir kt.

 - 449 Eur atsiskaitymų bankiniais pavedimais išlaidos

 - 463 Eur metrologinė, techninės būklės ir kt. patikros

 - 1007 Sveikatos centro išlaidos

**1 pav.** 2022 m., 2023 m., 2024 m. sąnaudų palyginimas, Eur

**3.2 SĄNAUDOS DARBO UŽMOKESČIUI**

 Įstaigos išlaidos darbo užmokesčiui ir socialiniam draudimui nuo pagrindinės veiklos sąnaudų 2024 metais sudarė 79 procentai. 2022 m. rugsėjo 23 d. Šakių rajono savivaldybės tarybos sprendimu Nr. T-265 buvo nustatyti VšĮ Lekėčių ambulatorija 2022 metų išlaidų, skirtų darbo užmokesčiui (su socialinio draudimo įmokomis) nuo pagrindinės veiklos sąnaudų normatyvas lygus 83 proc.

2024 m. darbo užmokesčio sąnaudos 140189 Eur x 100proc. = 79proc

 2024m. veiklos sąnaudos 176423 Eur

* 1. **VALDYMO IŠLAIDOS**

 VšĮ Lekėčių ambulatorija valdymo išlaidas 2024 metais sudarė įstaigos vadovo ir vyriausiojo buhalterio darbo užmokestis. 2024 m. įstaigos valdymo išlaidos sudarė 6.9 proc. nuo visų veiklos sąnaudų.

2024 m. valdymo darbuotojų patirtų išlaidų suma 12214 Eur x 100 % = 6.9 proc.

 2024 m. veiklos sąnaudos per metus 12214 Eur

* 1. **ĮSTAIGOS FINANSINIŲ ĮSIPAREIGOJIMŲ DALIS NUO SĄNAUDŲ**

 VšĮ Lekėčių ambulatorija finansinių įsipareigojimų dalies nuo metinio biudžeto koeficientas 2024 m. buvo 0,1. Rodiklis apskaičiuojamas Įsipareigojimus dalinant iš Sąnaudų.

2024 m. įsipareigojimai – 20673 Eur / 2024 m. sąnaudos – 176306 Eur = 0,1

**3.5 PAPILDOMŲ FINANSAVIMO ŠALTINIŲ PRITRAUKIMAS**

 VšĮ Lekėčių ambulatorija 2022 dalyvavo Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonė Nr. 08.4.2-ESFA-K-616 „Sveikatos priežiūros kokybės ir prieinamumo gerinimas tikslinėms gyventojų grupėms įgyvendinant inovatyvius ir efektyvius sveikatos priežiūros modelius“ projekte „Inovatyvaus, efektyvaus ir kompleksinio poliligotų pacientų sveikatos priežiūros modelio diegimas“ Nr. 08.4.2-ESFA-K-616-01-0006

***Projekto tikslas*** - pagerinti sveikatos priežiūros paslaugų kokybę ir prieinamumą pacientams, sergantiems dviem ir daugiau lėtinėmis neinfekcinėmis ligomis, išbandant praktikoje inovatyvų, efektyvų ir kompleksinį poliligotų pacientų sveikatos priežiūros modelį, parengtą remiantis kitų ES šalių patirtimi.

 Nuo 2024 metų VšĮ Lekėčių ambulatorija dalyvauja gyvendinant projektą „Sveikatos centro sudėtyje teikiamų sveikatos priežiūros paslaugų Šakių rajono savivaldybėje infrastruktūros modernizavimas“.

**3.6 PACIENTŲ PASITENKINIMO ĮSTAIGOS TEIKIAMOMIS PASLAUGOMIS LYGIS**

 Pacientai 100 proc. teigiamai įvertino Įstaigos teikiamas paslaugas. 2024 m. 9 procentai prie įstaigos prisirašiusių suaugusių pacientų užpildė „Ambulatorinių ASP paslaugų vertinimo anketas“. Apklausos rezultatai:

* 39 proc. pacientų paslaugų kokybę vertino 9 balais iš dešimties.
* 61 proc. pacientų paslaugų kokybę vertino 10 balais iš dešimties.
* 100 proc. pacientų rekomenduotų savo draugams ar pažįstamiems pasirinkti VšĮ Lekėčių ambulatoriją.

**3.7 GAUTŲ PACIENTŲ SKUNDŲ DĖL ĮSTAIGOJE SUTEIKTŲ PASLAUGŲ SKAIČIUS PER METUS**

 2024 metais pacientų skundų VšĮ Lekėčių ambulatorija teikiamomis paslaugomis nebuvo.

**3.8 ĮSTAIGOJE TAIKOMOS KOVOS SU KORUPCIJA PRIEMONĖS**

 Didinant VšĮ Lekėčių ambulatorijos veiklos viešumą, atvirumą bei pacientų informuotumą, pacientai informuojami apie įstaigoje vykdomas korupcijos prevencijos programas. 2024 metais įsigaliojo „Korupcijos prevencijos programa 2024 – 2026 metams“, bei VšĮ Lekėčių ambulatorijos „Korupcijos prevencijos programos 2024-2026 įgyvendinimo priemonių planas“. 2024 metais įstaigos vadovas dalyvavo STT rengiamuose <https://emokymai.stt.lt/> mokymuose. VšĮ Lekėčių ambulatorijos darbuotojai peržiūrėjo STT paruoštą vaizdinę medžiagą , kaip atpažinti korupcinio pobūdžio veiksmus, kokių veiksmų turi imtis medicinos darbuotojai ir kaip elgtis, susidūrus su korupcinio pobūdžio veiksmais. Įstaigos darbuotojai pasirašytinai supažindinti su darbuotojų elgesio kodeksu. Vadovaujantis Lietuvos Respublikos korupcijos prevencijos įstatyme įtvirtintomis korupcijai atsparios aplinkos kūrimo nuostatomis atlikta darbuotojų apklausa, kurios tikslas - nustatyti bendrą VŠĮ Lekėčių ambulatorija darbuotojų tolerancijos korupcijai lygį, darbuotojų požiūrį į korupciją ir toleranciją korupcinio pobūdžio apraiškoms. Apklausoje dalyvavo 9 respondentai, 100proc. įstaigos darbuotojų. Įvertinus apklausos rezultatus darytina išvada, kad VŠĮ Lekėčių ambulatorija darbuotojų korupcijos netoleravimo lygis yra aukštas. Detalesnę informaciją galima rasti <https://lekeciuambulatorija.lt/korupcijos-prevencija/> 2024 m. pacientai buvo kviečiami anonimiškai užpildyti antikorupcinės veiklos anketas. Anketas užpildė 7 proc. suaugusių VšĮ Lekėčių ambulatorija pacientų. 100 proc. anketas užpildžiusių pacientų teigė nedavę medicinos personalui kyšio. 2024 m. pacientai buvo informuojami apie nemokamai teikiamas paslaugas PSDF draudimu draustiems asmenims. Visi įstaigos gydytojai yra užpildę privačių interesų deklaracijas. Įstaigoje aiškiai ir matomoje vietoje skelbiama ši informacija:

1. Raštiškas įstaigos vadovo kreipimasis į pacientus, kad įstaigoje netoleruojami neoficialūs mokėjimai.
2. Informacija apie atsakomybę už korupcinio pobūdžio teisės pažeidimus.
3. VšĮ Lekėčių ambulatorijos pasitikėjimo telefonas, kabinetas ir asmuo, į ką gali kreiptis pacientas susidūręs su korupcijos pobūdžio veikla
4. Informacija apie STT, Sveikatos apsaugos ministerijos ir teritorinės ligonių kasos pasitikėjimo telefonus bei el. pašto adresus, kur galima anonimiškai kreiptis, jei pacientai susiduria su korupcijos sveikatos apsaugos sistemoje faktais.
5. VšĮ Lekėčių ambulatorijos „Korupcijos prevencijos programa 2024 – 2026 metams“.
6. VšĮ Lekėčių ambulatorijos „Korupcijos prevencijos programos 2024-2026 įgyvendinimo priemonių planas“.

Pranešimų apie korupcijos atvejus ir korupcijos faktų 2024 metais įstaigoje nebuvo. 2023 metais VšĮ Lekėčių ambulatorija gavo Skaidrios asmens sveikatos priežiūros įstaigos vardą. Visa su korupcijos prevencija susijusi informacija skelbiama įstaigos interneto svetainėje <https://lekeciuambulatorija.lt/korupcijos-prevencija/>

 2022 m. sausio 21 d. Šakių rajono savivaldybės tarybos sprendimu Nr. T-13 (2024 m. gruodžio 20 d. sprendimo Nr. T-419 redakcija ) patvirtinta VšĮ Lekėčių ambulatorijos stebėtojų taryba. 2024 m. išlaidų, susijusių su viešosios įstaigos dalininkais, nebuvo.

**3.9 INFORMACINIŲ TECHNOLOGIJŲ DIEGIMO IR PLĖTROS LYGIS**

 VšĮ Lekėčių ambulatorija 2017 metais sudarė sutartį su VĮ Registrų centru ir prisijungė prie e. Sveikatos sistemos, šeimos gydytojai išrašant e. receptus, vaistų sąveikų tikrinimo funkcionalumą naudoja visa apimtimi. Siekiama kuo daugiau paslaugų perkelti į e. Sveikatos sistemą ir pagerinti paslaugų prieinamumą 2020 metais VšĮ Lekėčių ambulatorija pasirašė sutartį su VĮ Registrų centru dėl prisijungimo prie išankstinės pacientų registravimo sistemos IPR IS. Nuo 2024 metų liepos mėnesio VšĮ Lekėčių ambulatorija pradėjo dirbti su FOXUS IS ir išankstinė pacientų registracija buvo vykdoma per FOXUS IS, bet dėl techninių kliūčių dalis pacientų registracijų ambulatorinėms asmens sveikatos priežiūros paslaugoms gauti neatsispindėjo IPR IS. Didelis procentas įstaigos pacientų yra vyresnio amžiaus ir registruojasi pas gydytoją telefonu. 2024 metais 99,9 procento vizitų IPR IS sistemoje registravo įstaigos darbuotojai.

* 1. **SUTEIKTŲ SVEIKATOS PRIEŽIŪROS PASLAUGŲ SKAIČIUS**

 Prie VšĮ Lekėčių ambulatorijos 2024 m. gruodžio 31 d. duomenimis buvo prisirašę iš viso 968 pacientai, iš jų:

* vaikai iki 1 metų amžiaus – 0 ;
* vaikai nuo 1 iki 7 metų amžiaus – 45;
* vaikai nuo 8 iki 17 metų amžiaus – 82;
* suaugusieji nuo 18 iki 34 metų amžiaus – 162;
* suaugusieji nuo 35 iki 49 metų amžiaus – 151;
* vyresni nuo 50 iki 65 metų amžiaus – 276;
* vyresni 65 metų amžiaus – 252.

**2 pav.** Prisirašiusių pacientų pasiskirstymas pagal amžiaus grupes, proc.

**3 pav.** pacientų kaita pagal amžiaus grupes lyginant 2022, 2023 ir 2024 metus

Lyginant2023 m. ir 2024 m.prisirašiusių gyventojų skaičius sumažėjo 4 procentais. Išlieka ta pati tendencija - mažėja prisirašiusių pacientų skaičius dėl didesnio mirtingumo nei gimstamumo skaičiaus. 2024 m. pabaigoje prie įstaigos nebuvo prisirašęs nei vienas vaikas iki metų .

VšĮ Lekėčių ambulatorijoje 2024 m. buvo atliktos 8687 paslaugos pacientams. Vidutiniškai įstaiga suteikė 35 paslaugas pacientams per dieną. 2024 metais buvo suteikta 11 procentų mažiau paslaugų, nei 2023 metais.

Prioritetinėmis išlieka šios sveikatos priežiūros paslaugos: skatinamosios paslaugos (vaikų iki 1 m. priežiūra, nėščiųjų priežiūra, imunoprofilaktika, moksleivių paruošimas mokyklai, sergančiųjų cukriniu diabetu savalaikė gydymo kontrolė ir kt.) ir profilaktinės programos.

**4 pav.** Suteiktos paslaugos lyginant 2022 m., 2023 m., 2024 m., vnt

VšĮ Lekėčių ambulatorija 2024 m. atliko 12 proc. daugiau profilaktinių patikrinimų ir prevencinių programų nei 2023 m.

**Gimdos kaklelio vėžio prevencinė programa** skirta moterims nuo 25 iki 59 metų (imtinai). 25-34m. (imtinai) moterims kartą per 3 metus atliekamas gimdos kaklelio citologinis tepinėlis. 35-59 m. (imtinai) moterims kartą per 5 metus atliekamas gimdos kaklelio aukštos rizikos žmogaus papilomos viruso tyrimas (AR ŽPV) ir gimdos kaklelio citologinio tepinėlio ištyrimas skystoje terpėje (jei AR ŽVP tyrimas teigiamas). Gavus tepinėlių rezultatus gali būti atliekama biopsija, leidžianti objektyviai patvirtinti arba paneigti ligos diagnozę;

**Priešinės liaukos vėžio ankstyvosios diagnostikos programa** skirta vyrams nuo 50 iki 69 metų imtinai bei vyrams nuo 45 metų, kurių tėvai ar broliai yra sirgę prostatos vėžiu, kartą per dvejus metus atliekamas kraujo tyrimas. Jei PSA kiekis viršys normą, šeimos gydytojas išduos siuntimą konsultuotis pas urologą, o šis prireikus atliks tam tikrą tyrimą - priešinės liaukos biopsiją. Padidėjęs PSA kiekis leidžia tik iš anksto nuspėti priešinės liaukos vėžį, o jos biopsija yra vienintelis būdas objektyviai patvirtinti arba paneigti šios ligos diagnozę.

**Krūties vėžio prevencinė programa** skirta moterims nuo 50 iki 69 metų (imtinai), kurioms kartą per 2 metus gali būti atliekamas mamografinis tyrimas. Gavus šeimos gydytojo siuntimą mamografiniam tyrimui atlikti, galima iš anksto užsiregistruoti (arba telefonu) mamografijos įrenginį turinčioje sveikatos priežiūros įstaigoje. Tyrimo rezultatus praneša šeimos gydytojas, gavęs juos iš mamogramas vertinančios įstaigos;

**Širdies ir kraujagyslių ligų prevencinė programa** skirta vyrams ir moterims nuo 40 iki 60 metų (imtinai), kuriems nustatytu periodiškumu šeimos gydytojas nustato rizikos veiksnius ir, jei reikia, sudaro individualų širdies bei kraujagyslių ligų prevencijos planą. Jei gydytojas nustato, kad širdies ir kraujagyslių ligų tikimybė yra labai didelė, siunčia pacientą į specializuotus centrus išsamiau ištirti. Prireikus – skiriamas gydymas. Svarbu žinoti, kad nemokamai gali būti nustatoma gliukozės, cholesterolio, trigliceridų koncentracija kraujyje, atliekama elektrokardiograma ir kiti tyrimai, parodantys, ar žmogus priskirtinas didelės rizikos grupei.

**Storosios žarnos vėžio ankstyvosios diagnostikos programa** skirta asmenims nuo 50 iki 74 metų imtinai. Kartą per 2 metus atliekamas nesudėtingas imunocheminis testas. Jei gaunamas neigiamas testo atsakymas, vadinasi, pacientas yra sveikas ir pakartotinai turės pasitikrinti po 2 metų, jei atsakymas teigiamas, šeimos gydytojas išduos siuntimą pas gydytoją specialistą sudėtingesniam tyrimui - kolonoskopijai - atlikti. Prireikus kolonoskopijos metu gali būti atliekama ir biopsija.

Pasitikrinti pacientai skatinami, SMS žinutėmis, per socialinius tinklus ir kt. būdais. Prevencinių programų vykdymo rezultatai nurodyti 1 lentelėje:

1 lentelė Prevencinių programų vykdymas

|  |  |  |  |  |  |
| --- | --- | --- | --- | --- | --- |
|  Prevencinė programa | Prisirašiusių prie įstaigos tikslinės populiacijos asmenų grupės | Tikslinės populiacijos asmenų skaičius, kurie gavo paslaugas 2022 | Tikslinės populiacijos asmenų skaičius, kurie gavo paslaugas 2023 | Tikslinės populiacijos asmenų skaičius, kurie gavo paslaugas 2024 | Pokytis lyginant 2023m. su 2024 m.+/- proc. |
| Gimdos kaklelio piktybinių navikų prevencinių priemonių programa | Moterys 25-59 m. | 29 | 45 | 48 | +6proc. |
| Atrankinė mamografinės patikros dėl vėžio finansavimo programa | Moterys 50-69 m. | 20 | 34 | 70 | +51 proc. |
| Priešinės liaukos vėžio ankstyvosios diagn. finansavimo programa | Vyrai 50-74 m.  | 36 | 30 | 33 | +9proc. |
| Storosios žarnos vėžio ankstyvosios diagn. finansavimo programa | Vyrai ir moterys 50-74 m.  | 80 | 61 | 59 | -3 proc. |
| Asmenų, priskirtų širdies ir kraujagyslių ligų didelės rizikos grupei, atrankos ir prevencijos priemonių finansavimo programa. | Vyrai 40-54 m., moterys 50-64 m.  | 109 | 112 | 102 | -10 proc. |
| Iš viso: |  | 274 | 281 | 312 | +10 proc. |

Profilaktiškai patikrinta 97 proc. vaikų iki 18 metų, vaikų odontologinio profilaktinio patikrinimo intensyvumas 76 proc. VšĮ Lekėčių ambulatorija stengiasi pagerinti neįgalių ir slaugomų pacientų medicininių paslaugų prieinamumą . Įstaiga 2020 metais pasirašė ambulatorinių slaugos paslaugų paciento namuose teikimo sutartį su Šakių PSPC, nuo 2021 m. sausio 1d. šias paslaugas VšĮ Lekėčių ambulatorijos pacientams teikia Šakių PSPC. Nuo 2013 m. spalio mėn. pacientų pageidavimu pradėti pardavinėti vaistai per vaistinę, galinčią tai daryti kaimo vietovėje, nuo 2017 m. vaistinėje galima nusipirkti vaistus su e. receptu.

**3.11 SVEIKATOS PRIEŽIŪROS PASLAUGŲ SUTEIKIMO LAIKAS**

 Vidutinė laukimo trukmė pas šeimos gydytoją nuo paciento kreipimosi į VšĮ Lekėčių ambulatoriją iki paslaugos gavimo momento 2024 metais buvo nuo 0 iki 7 kalendorinių dienų. Skubi pagalba pacientams suteikiama tą pačią dieną. Norint užtikrinti pacientams medicininę pagalbą visą parą, sudaryta sutartis su VšĮ Šakių ligonine.

**3.12 ĮSTAIGOJE DIRBANČIŲ DARBUOTOJŲ IR ETATŲ SKAIČIUS**

 Įstaigos darbuotojų skaičius metų pradžioje – 9, metų pabaigoje – 9. Šias metais darbuotojų kaitos įstaigoje nebuvo. Iš jų:

* 4 gydytojai ( tarp jų 2 gydytojai odontologai )
* 2 bendrosios praktikos slaugytojai
* 1 apylinkės administratorius

2 lentelė VšĮ Lekėčių ambulatorija darbuotojų ir etatų skaičius



Didžioji dalis įstaigos darbuotojų yra 41-60 metų amžiaus. Pencijinio amžiaus darbuotojų nėra.

**5 pav.** VšĮ Lekėčių ambulatorija darbuotojai pagal amžių, vnt

**3.13 KRITINIS LIKVIDUMO RODIKLIS**

 Rodiklio reikšmė apskaičiuojama pagal formulę - LTT/TĮ

Žymėjimų reikšmės:

LTT – ASPĮ likvidaus trumpalaikio turto (išankstiniai mokėjimai, per vienus metus gautinos sumos, trumpalaikės investicijos, pinigai ir pinigų ekvivalentai) vertė

TĮ – ASPĮ trumpalaikių įsipareigojimų vertė

2024 m. LTT – 29388 Eur / 2024 m. TĮ – 20673 Eur = 1,4

**3.14 KONSOLIDUOTI PIRKIMAI**

 VšĮ Lekėčių ambulatorija 2024 metais atliko du konsoliduotus viešuosius pirkimus. 2024 metais per CPO IS buvo pirkta 10 proc. prekių, nuo visų viešųjų pirkimų.

**3.15 SĄNAUDOS PROFESINEI KVALIFIKACIJAI TOBULINTI**

 Gydytojai, licencijos priežiūrai (pratęsimui), kas 5-eri metai privalo tobulintis ne mažiau kaip 120 val., bendrosios praktikos slaugytojai licencijos priežiūrai (pratęsimui), kas 5-eri metai privalo tobulintis ne mažiau kaip 60 val. Darbuotojų kvalifikacija yra keliama pagal poreikį, privalomas kvalifikacijos kėlimas licencijos pratęsimui. Visi darbuotojų kvalifikacijos kėlimui reikalingi kursai yra apmokami iš įstaigos lėšų. 2024 metais turėjo būti skiriama ne mažiau kaip 0,50 proc. įstaigos darbo užmokesčio sąnaudų, neįskaitant darbdavio socialinio draudimo įmokų. VšĮ Lekėčių ambulatorija 2024 m. skyrė 0,6 proc. darbuotojų kvalifikacijai.

 Rodiklis apskaičiuojamas:

ASPĮ sąnaudos, patirtos specialistų profesinei kvalifikacijai tobulinti - 786 Eur /

ASPĮ darbo užmokesčio sąnaudos, įskaitant darbuotojo socialinio draudimo sąnaudas ir neįskaitant darbdavio socialinio draudimo įmokų sąnaudų – 138304 x 100

785/138304 x100 =0.6 proc.

**3.16 VIDUTINIO DARBO UŽMOKESČIO POKYTIS**

2024 metais VšĮ Lekėčių ambulatorija pasitvirtino darbo užmokesčio apskaitos tvarką, parengtą vadovaujantis 2021m. lapkričio 15d. Lietuvos nacionalinė sveikatos sistemos šakos kolektyvinė sutarties Nr. S-234 nuostatomis, bei LR darbo kodeksu. ASPĮ vidutinio darbo užmokesčio augimas 2024 turėjo būti ne mažesnis nei 10 proc. VšĮ Lekėčių ambulatorija 2024 m. vieno etato vidutinis darbo užmokestis didėjo 12 proc. lyginant su 2023 m. vieno etato vidutinis darbo užmokestis

2024 m. vieno etato vidutinis darbo užmokestis - 140189 Eur /12 mėnesių /4.6 etato = 2540 Eur

2023 m. vieno etato vidutinis darbo užmokestis – 124271 Eur /12 mėnesių /4.6 etato = 2251 Eur

( 2540 Eur /2251 Eur ) x100-100 = 12 proc.

**3.17 SMURTO IR PRIEKABIAVIMO PREVENCIJA**

VšĮ Lekėčių ambulatorija 2023 m. gruodžio 08 d. vyriausiojo gydytojo įsakymu Nr.V-21 patvirtino „VšĮ Lekėčių ambulatorija smurto ir priekabiavimo prevencijos politikos aprašą“ Paskirtas atsakingas asmuo už priešsmurtinę veiklą įstaigoje ir nustatyta tvarka organizuojanti smurto ir mobingo darbe atvejo nagrinėjimą. VšĮ Lekėčių ambulatorija darbuotojai dalyvavo nuotoliniuose Higienos instituto mokymuose „Psichologinio smurto prevencija asmens sveikatos priežiūros įstaigose“. Stiprinant socialinį ir emocinį darbuotojų atsparumą, įstaigos administracija organizavo bendras darbuotojų veiklas. Neoficialioje aplinkoje, diskusijų metu buvo aptarti pasiekti rezultatai, kilusios problemos, dalinamasi gerąja patirtimi. 2024 m. VšĮ Lekėčių ambulatorijoje nebuvo smurto ir mobingo darbe atvejų.

**3.18 NEPAGEIDAUJAMŲ ĮVYKIŲ REGISTRAVIMAS**

 Įstaiga registruoja ir pateikia Higienos institutui ataskaitas apie nepageidaujamus įvykius, už nepageidaujamų įvykių registraciją paskirtas atsakingas darbuotojas. 2024 metais nepageidaujamų įvykių nebuvo.

**3.19 GYDYTOJŲ IR SLAUGYTOJŲ DARBO UŽMOKESČIO SANTYKIS**

Pagal 2024 metais VšĮ Lekėčių ambulatorija patvirtinta darbo užmokesčio apskaitos tvarką sveikatos priežiūros specialistų darbo užmokestį sudaro:

1. pagrindinis darbo užmokestis;

1.1 pastovioji dalis ;

1.2 kintamoji dalis ;

2. papildomas darbo užmokestis :

2.1 priedai;

2.2 priemokos;

3. vienkartinės išmokos.

Pagal profesinę kvalifikaciją, reikalingą asmens sveikatos priežiūros paslaugoms teikti, nustatomas pagrindinio darbo užmokesčio pastovios dalies procentinis dydis:

1. gydytojams – 100 proc.
2. slaugytojams ir akušeriams su aukštuoju universitetiniu slaugytojo ir ( ar) akušerio išsilavinimu – 70 proc.

 3. slaugytojoms ir akušeriams su aukštuoju koleginiu ar aukštesniuoju išsilavinimu – 60 proc.



2024 m. slaugytojo vieno etato vidutinis darbo užmokestis – 2178 Eur

2024 m. gydytojo vieno etato vidutinis darbo užmokestis - 3590 Eur

1. Eur x100/3590 Eur = 61 proc.

2024 metais VšĮ Lekėčių ambulatorija slaugytojo vieno etato vidutinis darbo užmokestis siekė 61 proc. gydytojo vieno etato vidutinis darbo užmokesčio.

1. **VEIKLOS TOBULINIMO PERSPEKTYVOS**

**Prioritetai:**

* Pagerinti šeimos gydytojo komandos paslaugų teikimą
* Didinti šeimos gydytojo komandą
* Prevencinių programų, apmokamų valstybės lėšomis, vykdymo didinimas.
* Skatinamųjų pirminės ambulatorinės asmens sveikatos priežiūros paslaugų, padedančių vertinti ir kontroliuoti lėtinių ligų gydymo efektyvumą, didinimas.
* Korupcijos prevencija.
* Visuomenei pavojingų užkrečiamųjų ligų (pvz. tuberkuliozės) prevencija.
* Darbuotojų psichologinės gerovės kūrimas.
* Darbuotojų darbo užmokesčio didinimas.
* Dirbti pelningai.

**Planuojami darbai:**

1. Gerinti asmens sveikatos priežiūros paslaugų prieinamumą ir kokybę:
* didinti šeimos gydytojo komandos narių etatų skaičių;
* įstaigos darbuotojų ir pacientų dalyvavimas korupcijos prevencijos programose:
* užtikrinti teikiamų paslaugų (laboratorinių tyrimų) pagrįstumą;
* užtikrinti saugų medicininių paslaugų tiekimą;
* gerinti prevencinių programų, skatinamųjų paslaugų vykdymą;
* atnaujinti įstaigos medicininę įrangą;
* racionaliau planuoti darbuotojų darbo ir poilsio laiką;
* kelti darbuotojų kvalifikaciją, organizuoti seminarus pagal gydytojų ir slaugytojų poreikius.
1. Gerinti darbo sąlygas ir aplinką:
* pagal poreikį atlikti einamąjį remontą;
* gerinti darbuotojų mikroklimatą ir tarpusavio bendradarbiavimą;
* organizuoti veiklas, skatinančias darbuotojų psichologinį atsparumą, gerinti psichikos sveikatos raštingumą, stiprinti socialines ir emocines kompetencijas darbuotojų
* ruošti profilaktines programas, dalyvauti skelbiamuose konkursuose.

Vyriausioji gydytoja Ligita Armonavičienė